ROMÂNIA Se aprobă,

JUDEŢUL HUNEDOARA Primar,

PRIMĂRIA ORAŞULUI SIMERIA Bedea Iulius-Gelu

Nr. 18117/14.12.2023

 REFERAT DE SOLICITARE INIȚIERE PROIECT DE HOTĂRÂRE

 privind aprobarea reţelei şcolare a unităţilor de învăţământ preuniversitare de stat din raza

 teritorială a oraşului Simeria, pentru anul şcolar 2024-2025

 Subsemnatul Salan Viorel-Ciprian, șef serviciu din cadrul Serviciului Investiții, Achiziții Publice, Administrare Patrimoniu, Cadastru aduc la cunoştinţă următoarele:

 Potrivit prevederilor art.16 alin (6) din Legea învăţământului preuniversitar nr.198/2023 autorităţile administraţiei publice locale, în baza avizului conform al DJIP/DMBIP, aprobă organizarea, funcţionarea şi, după caz, desfiinţarea unor structuri ale unităţii de învăţământ, fără personalitate juridică.

 Organizarea/reorganizarea unităţilor de învăţământ de stat cu personalitate juridică implică operaţiuni juridice şi se realizează, prin hotărâri ale autorităţilor administraţiei publice locale, în conformitate cu prevederile legislaţiei în vigoare.

 În conformitate cu art.19 alin.(6), lit. a) din Legea învăţământului preuniversitar nr.198/2023 reţeaua şcolară se organizează de autorităţile administraţiei publice locale, cu avizul conform al DJIP/DMBIP, pentru unităţile de învăţământ de stat, particular şi confesional preuniversitar.

 Prin adresa nr.4911/5/23.11.2023, înregistrată la Primăria oraşului Simeria sub nr. 17.224/24.11.2023, Inspectoratul Şcolar Judeţean Hunedoara a solicitat să transmitem proiectul de hotărâre privind organizarea/reorganizarea reţelei şcolare a unităților de învățământ preuniversitar de stat și particular, pentru anul şcolar 2024-2025, în vederea emiterii avizului conform.

 Faţă de cele mai sus menţionate și în temeiul dispoziţiilor art.129, alin. (2) lit. d) şi alin. (6), lit. a), punctul 1 din O.U.G. 57/2019 privind Codul administrativ, cu modificările și completările ulterioare consider legală, necesară şi oportună iniţierea proiectului de hotărâre privind aprobarea reţelei şcolare a unităţilor de învăţământ preuniversitare de stat din raza teritorială a oraşului Simeria, pentru anul şcolar 2024-2025.

Șef serviciu S.I.A.P.C.,

Salan Viorel-Ciprian